CELEX: 32021R2266
Language: hu
Date: 2021-12-17 00:00:00
Title: A Bizottság (EU) 2021/2266 végrehajtási rendelete (2021. december 17.) a 92/83/EGK tanácsi irányelvnek az alkoholtartalmú italok független kisüzemi termelőinek a jövedéki adó szempontjából történő tanúsítása és öntanúsítása tekintetében történő alkalmazására vonatkozó szabályok megállapításáról

2021.12.20.   
               
               
                  HU
               
               
                  Az Európai Unió Hivatalos Lapja
               
               
                  L 455/26
               
            
         A BIZOTTSÁG (EU) 2021/2266 VÉGREHAJTÁSI RENDELETE
         (2021. december 17.)
         a 92/83/EGK tanácsi irányelvnek az alkoholtartalmú italok független kisüzemi termelőinek a jövedéki adó szempontjából történő tanúsítása és öntanúsítása tekintetében történő alkalmazására vonatkozó szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az alkohol és az alkoholtartalmú italok jövedéki adója szerkezetének összehangolásáról szóló, 1992. október 19-i 92/83/EGK tanácsi irányelvre (1) és különösen annak 23a. cikke (4) bekezdésére,
         mivel:
         
                     (1)
                  
                  
                     A 92/83/EGK irányelv az alkohol adóztatása területén meghatározza a belső piac létrehozásának és működésének feltételeit.
                  
               
                     (2)
                  
                  
                     A 92/83/EGK irányelvet módosító (EU) 2020/1151 tanácsi irányelv (2) lehetővé tette a tagállamok számára, hogy az eredetileg csak a független kisüzemi termelők által kis mennyiségben előállított sör és etil-alkohol esetében alkalmazható kedvezményes jövedékiadó-mértékeket kiterjesszék a független kisüzemi termelők által kis mennyiségben előállított egyéb alkoholtartalmú italokra is. A 92/83/EGK irányelv 23a. cikkének (1) bekezdésével összhangban a tagállamoknak a területükön letelepedett független kisüzemi termelők részére kérésre éves tanúsítványt kell kiadniuk, amelyben egyrészt igazolják a termelők teljes éves termelését, másrészt azt, hogy ez utóbbiak megfelelnek a 92/83/EGK irányelvben foglalt kritériumoknak (a továbbiakban: tanúsítvány). Annak érdekében, hogy a független kisüzemi termelői státuszt valamennyi tagállamban könnyebben elismerjék, a tanúsítvány kiállításához egységes űrlapot kell használni.
                  
               
                     (3)
                  
                  
                     Célszerű, hogy a független kisüzemi termelőt az a tagállam tanúsítsa, amelynek területén az adott független kisüzemi termelő letelepedett. Az adminisztratív terhek csökkentése érdekében helyénvaló rendelkezni arról, hogy a független kisüzemi termelők öntanúsítást végezhessenek, feltéve, hogy a tagállamok megfelelő intézkedéseket hoztak a csalás, az adókikerülés vagy a rendszerrel való visszaélés megelőzésére.
                  
               
                     (4)
                  
                  
                     A független kisüzemi termelői státusz elismerésének megkönnyítése érdekében a termékek 2008/118/EK tanácsi irányelv (3) IV. vagy V. fejezete szerinti szállításához szükséges adminisztratív okmányban hivatkozni kell a független kisüzemi termelői tanúsítványra, amint azt a 92/83/EGK irányelv 23a. cikkének (1) bekezdése előírja.
                  
               
                     (5)
                  
                  
                     Annak egyértelművé tétele érdekében, hogy a független kisüzemi termelők általi öntanúsítás esetén mely igazoló dokumentumokat kell használni, meg kell határozni a termékek 2008/118/EK irányelv IV. vagy V. fejezete szerinti szállításához szükséges adminisztratív okmányban és egyszerűsített kísérőokmányban feltüntetendő információkat.
                  
               
                     (6)
                  
                  
                     E rendelet alkalmazásának kezdőnapját 2022. január 1-jére kell halasztani annak érdekében, hogy az összhangba kerüljön az (EU) 2020/1151 irányelv átültetése érdekében hozott nemzeti intézkedések alkalmazásával.
                  
               
                     (7)
                  
                  
                     Az e rendeletben előírt intézkedések összhangban vannak a Jövedékiadó-bizottság véleményével,
                  
               ELFOGADTA EZT A RENDELETET:
         
            1. cikk
            Független kisüzemi termelői tanúsítvány
            A 92/83/EGK irányelv 23a. cikkének (1) bekezdésében említett független kisüzemi termelői tanúsítvány (a továbbiakban: tanúsítvány) űrlapját e rendelet melléklete tartalmazza.
         
         
            2. cikk
            Hivatkozás a tanúsítványra a termékek 2008/118/EK irányelv IV. fejezete szerinti szállításához szükséges adminisztratív okmányban
            A termékek 2008/118/EK irányelv IV. fejezete szerinti szállításához szükséges adminisztratív okmányban a tanúsítványra való hivatkozás céljából a 684/2009/EK bizottsági rendelet (4) I. mellékletének 1. táblázatában megadott adminisztratív okmányban a következő információkat kell feltüntetni:
            
                        a)
                     
                     
                        a 17. l rovatban: „A leírt terméket előállította:” szöveg, amelyet értelemszerűen a következő kifejezések valamelyike követ:
                        
                                    a)
                                 
                                 
                                    „tanúsított független kisüzemi sörfőzde”;
                                 
                              
                                    b)
                                 
                                 
                                    „tanúsított független kisüzemi bortermelő”;
                                 
                              
                                    c)
                                 
                                 
                                    „a boron és sörön kívüli erjesztett italokat előállító, tanúsított független kisüzemi termelő”;
                                 
                              
                                    d)
                                 
                                 
                                    „tanúsított független kisüzemi köztesalkoholtermék-gyártó”;
                                 
                              
                                    e)
                                 
                                 
                                    „tanúsított független kisüzemi szeszfőzde”;
                                 
                              
                  
                        b)
                     
                     
                        a 18. e rovatban: a tanúsítvány dokumentumtípusa;
                     
                  
                        c)
                     
                     
                        a 18. f rovatban: a tanúsítvány sorszáma.
                     
                  
         
            3. cikk
            Hivatkozás a tanúsítványra a termékek 2008/118/EK irányelv V. fejezete szerinti szállításához szükséges adminisztratív okmányban
            
               (1)   A termékek 2008/118/EK irányelv V. fejezete szerinti szállításához szükséges adminisztratív okmányban a tanúsítványra való hivatkozás céljából a 3649/92/EGK bizottsági rendeletben (5) meghatározott egyszerűsített kísérőokmány 14. rovatában a tanúsítvány sorszámát, valamint a „Tanúsítvány a következő számára:” szöveget kell feltüntetni, amely utóbbit értelemszerűen az alábbi kifejezések valamelyike követ:
               
                           a)
                        
                        
                           „független kisüzemi sörfőzde”;
                        
                     
                           b)
                        
                        
                           „független kisüzemi bortermelő”;
                        
                     
                           c)
                        
                        
                           „a boron és sörön kívüli erjesztett italokat előállító független kisüzemi termelő”;
                        
                     
                           d)
                        
                        
                           „független kisüzemi köztesalkoholtermék-gyártó”;
                        
                     
                           e)
                        
                        
                           „független kisüzemi szeszfőzde”.
                        
                     
            
               (2)   Amennyiben különböző alkoholtartalmú italokat szállítanak, és a kedvezményes jövedéki adót csak bizonyos italok esetében kívánják alkalmazni, a 3649/92/EGK rendeletben meghatározott egyszerűsített kísérőokmány 14. rovatában fel kell tüntetni a független kisüzemi termelő által előállított alkoholtartalmú italok kereskedelmi megnevezését.
            
         
         
            4. cikk
            Független kisüzemi termelők öntanúsítása
            Amennyiben a független kisüzemi termelők a 92/83/EGK irányelv 4. cikkének (2) bekezdésében, 9a. cikkének (2) bekezdésében, 13a. cikkének (4) bekezdésében, 18a. cikkének (3) bekezdésében vagy 22. cikkének (2) bekezdésében foglalt fogalommeghatározások hatálya alá tartoznak, és a tagállamok lehetővé teszik a területükön letelepedett független kisüzemi termelők számára, hogy öntanúsítást végezzenek, a termelők státuszát és éves termelésüket e rendelet 5. és 6. cikkével összhangban az adminisztratív okmányban fel kell tüntetni.
         
         
            5. cikk
            A termékek 2008/118/EK irányelv IV. fejezete szerinti szállításához szükséges adminisztratív okmány kitöltésére vonatkozó követelmények öntanúsítás esetén
            
               (1)   A termékek 2008/118/EK irányelv IV. fejezete szerinti szállítása esetén a független kisüzemi termelők státuszát fel kell tüntetni a 684/2009/EK rendelet I. mellékletének 1. táblázata szerinti adminisztratív okmány 17. l rovatában az alábbiak szerint: A „Tanúsítom, hogy a leírt terméket […] állította elő:” szöveg, a szögletes zárójel helyén értelemszerűen az alábbi kifejezések valamelyikével:
               
                           a)
                        
                        
                           „független kisüzemi sörfőzde”;
                        
                     
                           b)
                        
                        
                           „független kisüzemi bortermelő”;
                        
                     
                           c)
                        
                        
                           „a boron és sörön kívüli erjesztett italokat előállító független kisüzemi termelő”;
                        
                     
                           d)
                        
                        
                           „független kisüzemi köztesalkoholtermék-gyártó”;
                        
                     
                           e)
                        
                        
                           „független kisüzemi szeszfőzde”.
                        
                     
            
               (2)   Amennyiben az alkoholtartalmú italok feladója nem az öntanúsítás tárgyát képező független kisüzemi termelő, a 389/2012/EU tanácsi rendelet (6) 19. cikkének (1) bekezdésében említett jövedéki adatok cseréjére szolgáló rendszerben szereplő számot („SEED-szám”) vagy a termelő hozzáadottértékadó-számát („héaazonosító szám”) is fel kell tüntetni a 17. l rovatban.
               A SEED-szám a 389/2012/EU rendelet 19. cikkének (1) bekezdésében említett illetékes hatóságok által kiadott jövedéki engedély száma. A 2006/112/EK tanácsi irányelv (7) 214. cikkében említett héaazonosító számot csak akkor kell feltüntetni, ha a független kisüzemi termelő nem rendelkezik SEED-számmal.
            
            
               (3)   Az alkoholtartalmú italok kisüzemi független termelő által előállított éves mennyiségét fel kell tüntetni a 684/2009/EK rendelet I. mellékletének 1. táblázata szerinti adminisztratív okmány 17. n rovatában. A mennyiséget hektoliterben kell megadni, az etil-alkohol kivételével, amelynek esetében a tiszta alkohol hektoliterben kifejezett mennyiségét kell feltüntetni.
            
         
         
            6. cikk
            A termékek 2008/118/EK irányelv V. fejezete szerinti szállításához szükséges adminisztratív okmány kitöltésére vonatkozó követelmények öntanúsítás esetén
            A termékek 2008/118/EK irányelv V. fejezete szerinti szállítása esetén a 3649/92/EGK rendeletben meghatározott egyszerűsített kísérőokmány 14. rovatában a következő információkat kell feltüntetni:
            
                        a)
                     
                     
                        a független kisüzemi termelő státusza az alábbiak szerint: A „Tanúsítom, hogy a leírt terméket […] állította elő:” szöveg, a szögletes zárójel helyén értelemszerűen az alábbi kifejezések valamelyikével:
                        
                                    a)
                                 
                                 
                                    „független kisüzemi sörfőzde”;
                                 
                              
                                    b)
                                 
                                 
                                    „független kisüzemi bortermelő”;
                                 
                              
                                    c)
                                 
                                 
                                    „a boron és sörön kívüli erjesztett italokat előállító független kisüzemi termelő”;
                                 
                              
                                    d)
                                 
                                 
                                    „független kisüzemi köztesalkoholtermék-gyártó”;
                                 
                              
                                    e)
                                 
                                 
                                    „független kisüzemi szeszfőzde”;
                                 
                              
                  
                        b)
                     
                     
                        a teljes éves termelés hektoliterben, az etil-alkohol kivételével, amelynek esetében a tiszta alkohol hektoliterben kifejezett mennyiségét kell feltüntetni;
                     
                  
                        c)
                     
                     
                        az öntanúsítás tárgyát képező független kisüzemi termelő SEED-száma vagy héaazonosító száma, az e rendelet 5. cikkének (2) bekezdésében meghatározottak szerint, amennyiben az alkoholtartalmú italok feladója nem a termelő;
                     
                  
                        d)
                     
                     
                        a független kisüzemi termelő által előállított alkoholtartalmú italok kereskedelmi megnevezése, amennyiben különböző alkoholtartalmú italokat szállítanak, és a kedvezményes jövedéki adót csak bizonyos italok esetében kívánják alkalmazni.
                     
                  
         
            7. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2022. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. december 17-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 1992.10.31., 21. o.
         
         
            (2)  A Tanács (EU) 2020/1151 irányelve (2020. július 29.) az alkohol és az alkoholtartalmú italok jövedéki adója szerkezetének összehangolásáról szóló 92/83/EGK irányelv módosításáról (HL L 256., 2020.8.5., 1. o.).
         
            (3)  A Tanács 2008/118/EK irányelve (2008. december 16.) a jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről (HL L 9., 2009.1.14., 12. o.).
         
            (4)  A Bizottság 684/2009/EK rendelete (2009. július 24.) a 2008/118/EK tanácsi irányelvnek a jövedéki termékek jövedékiadó-felfüggesztéssel történő szállításához kapcsolódó számítógépes eljárások tekintetében történő végrehajtásáról (HL L 197., 2009.7.29., 24. o.).
         
            (5)  A Bizottság 3649/92/EGK rendelete (1992. december 17.) a feladási tagállamban szabad forgalomba bocsátott jövedéki termékek Közösségen belüli szállításának egyszerűsített kísérőokmányáról (HL L 369., 1992.12.18., 17. o.).
         
            (6)  A Tanács 389/2012/EU rendelete (2012. május 2.) a jövedéki adók területén való közigazgatási együttműködésről és a 2073/2004/EK rendelet hatályon kívül helyezéséről (HL L 121., 2012.5.8., 1. o.).
         
            (7)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
      
      
         
            MELLÉKLET
            
               EURÓPAI UNIÓ
            
            
               JÖVEDÉKIADÓ-TANÚSÍTVÁNY ALKOHOLTARTALMÚ ITALOK FÜGGETLEN KISÜZEMI TERMELŐI RÉSZÉRE
            
            (92/83/EGK tanácsi irányelv – 23a. cikk)
            
                        
                           Sorszám:
                        
                     
                  
                        
                                    
                                       1.
                                    
                                 
                                 
                                    A FÜGGETLEN KISÜZEMI TERMELŐ AZONOSÍTÁSA
                                 
                              
                  
                        Megnevezés/név
                     
                  
                        Utca, házszám
                     
                  
                        Irányítószám, helység
                     
                  
                        A letelepedés helye szerinti tagállam
                        SEED-szám/héaazonosító szám
                     
                  
                        
                                    
                                       2.
                                    
                                 
                                 
                                    AZOKNAK AZ ALKOHOLTARTALMÚ ITALOKNAK A MEGNEVEZÉSE, AMELYEKRE A JÖVEDÉKIADÓ TANÚSÍTVÁNYT KÉRIK
                                 
                              
                  
                         
                     
                     
                         
                     
                     
                         
                     
                  
                         
                     
                     
                        Az alkoholtartalmú italok típusa
                     
                     
                        Megnevezés
                     
                     
                        Teljes éves termelés
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                  
                        
                                    
                                       3.
                                    
                                 
                                 
                                    AZ ILLETÉKES HATÓSÁG AZONOSÍTÁSA
                                 
                              Név
                        Hivatal hivatkozási száma (adott esetben)
                        Cím
                        Telefonszám
                        E-mail
                     
                  
                        
                                    
                                       4.
                                    
                                 
                                 
                                    AZ ILLETÉKES HATÓSÁG ÁLTALI IGAZOLÁS
                                 
                              Alulírott nemzeti hatóság igazolja a következőket:
                        
                                    —
                                 
                                 
                                    az 1. rovatban említett független kisüzemi termelő teljes éves termelése megfelel a 2. rovatban leírtaknak,
                                 
                              
                                    —
                                 
                                 
                                    az 1. rovatban azonosított független kisüzemi termelő megfelel a 92/83/EGK irányelv 4. cikkének (2) bekezdésében, 9a. cikkének (2) bekezdésében, 13a. cikkének (4) bekezdésében, 18a. cikkének (3) bekezdésében és 22. cikkének (2) bekezdésében meghatározott kritériumoknak.
                                 
                              
                  
                         
                     
                     
                         
                     
                     
                         
                     
                     
                         
                     
                     
                        Az aláíró neve és beosztása
                     
                  
                        Hely, dátum
                     
                     
                        Bélyegző (adott esetben)
                     
                     
                        Aláírás
                     
                  
               Magyarázó megjegyzések
            
            
                        1.
                     
                     
                        Ez a tanúsítvány a 92/83/EGK irányelv 23a. cikkében említett független kisüzemi termelők által előállított alkoholtartalmú italokra vonatkozó kedvezményes jövedékiadó-mérték alkalmazásának igazolására szolgál. Ennek megfelelően minden független kisüzemi termelő részére évente egy igazolást kell kiállítani, amelyben valamennyi általa előállított alkoholtartalmú ital típusa szerepel.
                     
                  
                        2.
                     
                     
                        A tanúsítványt 210 × 297 mm méretű űrlapon kell kiállítani. Az űrlap kinyomtatása esetén fehér famentes papírt kell használni.
                     
                  
                        3.
                     
                     
                        A tanúsítványt olvashatóan és oly módon kell kitölteni, hogy a bejegyzéseket ne lehessen kitörölni. A bejegyzések törlése és felülírása nem megengedett. A tanúsítványt olyan nyelven kell kitölteni, amelyet a független kisüzemi termelő letelepedési helye szerinti tagállam elismer. Az „elismert nyelv” fogalma a független kisüzemi termelő tagállamában hivatalosan használt nyelvek valamelyikére vagy az Unió bármely más olyan hivatalos nyelvére utal, amelyet az adott tagállam a fenti célra elfogadhatónak nyilvánított.
                     
                  
                        4.
                     
                     
                        Amennyiben a tanúsítványt a rendeltetési hely szerinti tagállam által elismert nyelvtől eltérő nyelven állították ki, a címzettnek a tanúsítványt az adott tagállam hatóságainak kérésére fordítással együtt kell benyújtania. A tagállam saját mérlegelési jogkörében eltekinthet a fordítás csatolására vonatkozó kötelezettségtől.
                     
                  
                        5.
                     
                     
                        A sorszámnak 14 számjegyből kell állnia. A tanúsítvány a kiállításának évére utaló kétjegyű számmal kezdődik, amelyet a 684/2009/EK rendelet II. melléklete 3. pontjának megfelelő kétbetűs országkód követ a kibocsátó tagállam azonosításának céljára, és egy egyedi azonosítóval zárul, amely a független kisüzemi termelő letelepedési helye szerinti tagállam által kiadott, tízjegyű alfanumerikus nemzeti jelsor. Példa a sorszámra: 22ES01ABCD234E.
                     
                  
                        6.
                     
                     
                        A tanúsítvány 1. rovatában fel kell tüntetni a független kisüzemi termelő azonosításához szükséges adatokat, beleértve annak SEED-számát is. A héaazonosító számot csak abban az esetben kell feltüntetni, ha a független kisüzemi termelő nem rendelkezik SEED-számmal.
                     
                  
                        7.
                     
                     
                        A tanúsítvány 2. rovatában az illetékes hatóság feltünteti a független kisüzemi termelő által előállított azon alkoholtartalmú italok teljes éves termelését, amelyekre a tanúsítványt kérik, figyelembe véve a következőket:
                        
                                    a)
                                 
                                 
                                    az alkoholtartalmú ital típusát a 92/83/EGK irányelv szerinti alábbi listának megfelelően kell megadni:
                                    
                                                i.
                                             
                                             
                                                sör;
                                             
                                          
                                                ii.
                                             
                                             
                                                bor;
                                             
                                          
                                                iii.
                                             
                                             
                                                a boron és sörön kívüli erjesztett italok;
                                             
                                          
                                                iv.
                                             
                                             
                                                köztes alkoholtermékek;
                                             
                                          
                                                v.
                                             
                                             
                                                etil-alkohol;
                                             
                                          
                              
                                    b)
                                 
                                 
                                    a termék megnevezését is fel lehet tüntetni. Amennyiben feltüntetik a köztes alkoholtermékek és egyéb erjesztett italok megnevezését, annak összhangban kell lennie a 92/83/EGK irányelv 13a. cikkének (2) és (3) bekezdésével és 18a. cikkének (2) bekezdésével;
                                 
                              
                                    c)
                                 
                                 
                                    az alkoholtartalmú ital mennyiségét hektoliterben kell kifejezni, az etil-alkohol kivételével, amelynek esetében a tiszta alkohol hektoliterben kifejezett mennyiségét kell feltüntetni.
                                 
                              
                  
                        8.
                     
                     
                        A tanúsítvány 3. rovatában meg kell adni az illetékes hatóság azonosításához szükséges adatokat, beleértve adott esetben a vámhivatal hivatkozási számát a 684/2009/EK rendelet II. mellékletének 5. pontja szerint.
                     
                  
                        9.
                     
                     
                        Az illetékes hatóságok eltekinthetnek attól a kötelezettségtől, hogy a kiadott tanúsítványt bélyegzővel kell ellátni, ha az más módon, például elektronikus aláírással van hitelesítve.